A csatlakozáshoz a Biztosítotti nyilatkozatot kell megtenned itt a honlapon, ehhez válaszd ki a neked megfelelő csomago(ka)t és alcsomago(ka)t és kattints az „Igénylem” gombra. A személyes adataid megadása mellett válaszolnod kell néhány, az egészségi állapotodra vonatkozó kérdésre. Ha a válaszaid alapján egészségi állapotod miatt nem tudsz csatlakozni, arról a honlapon értesítést kapsz. Ahhoz, hogy véglegesítsd a csatlakozási szándékodat, meg kell ismerned és el kell fogadnod az ehhez szükséges dokumentumokat, valamint be kell fizetned az első havi biztosítási díjrészt. A kockázatviselés a csatlakozást követő hónap 1-jén 12:00 órakor kezdődik, amennyiben megfelelsz a biztosítottá válás feltételeinek és a Biztosító a csatlakozási kérelmedet elfogadja. Mielőtt csatlakoznál a NN-Bank360 Csoportos Személybiztosításhoz, kérjük mindenképpen alaposan tanulmányozd át a részleteket tartalmazó Szerződési Feltételeket és ügyfél-tájékoztató dokumentumokat. Ezek segítenek neked abban, hogy a csatlakozásról megalapozott döntést hozhass.